Document ID: /roh_data/filtered/fineweb-2-filterrobots_roh.jsonl.gz/43111

Il concern mamma da la societad aviatica Swiss, la Lufhansa, metta ord servetsch l'aviun Ju-52 – l'uschenumnada «Tante Ju». L'oldtimer era vegnì en la critica pervia da la crudada al Pass dal Segnes sur Flem, la stad passada.
La direcziun da la Lufthansa haja decis il venderdi che l'aviun giaja mai pli en l'aria. Quai rapporta la «SonntagsZeitung». L'emna proxima vegnia l'aviun transportà sin via da Hamburg a Bremen, là nua ch'el vegnia magasinà. La fundaziun da la Lufthansa ha confermà a la gasetta che la Tante Ju duai lura pli tard vegnir en in museum.
Ord l'archiv
Tar la crudada da l'aviun da la Ju-Air dal tip Ju-52, ils 5 d'avust 2018, al Piz Segnas sur Flem han 20 persunas pers lur vita.
Dapli da la Tante Ju